arnastofnun/IGC-2024 huggingface dataset:
S-363/2006

Mál þetta, sem dómtekið var þann 18. október sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október sl., á hendur X, kt. 000000-0000, [...], Dalvík,

„fyrir fíkniefnalagabrot, með því að hafa aðfaranótt föstudagsins 4. ágúst 2006, verið með í vörslum sínum 0,85 grömm af amfetamíni og 0,51 grömm af tóbaksblönduðu marihúana, þegar lögreglan hafði afskipti af honum á bifreiðastæði við Geislagötu á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,85 grömmum af amfetamíni og 0,51 grömmum af tóbaksblönduðu marihúana, sem lögreglan lagði hald á og tilgreint er í efnaskrá nr. 9.967, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út þann 11. október sl. og birt fyrir ákærða 16. sama mánaðar. Við þingfestingu málsins þann 18. október sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot hans því nægjanlega sannað og varðar við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði þrisvar hlotið sekt fyrir fíkniefnalagabrot; í október 2005, desember 2005 og mars 2006. Þykir refsing ákærða nú hæfilega ákveðin kr. 40.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali ber að gera upptæk fíkniefni svo sem í dómsorði greinir.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 40.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 0,85 grömmum af amfetamíni og 0,51 grammi af tóbaksblönduðu marihúana samkvæmt efnaskrá lögreglu nr. 9.967.
S-365/2006

Mál þetta, sem dómtekið var þann 18. október sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október sl., á hendur X, kt. 000000-0000, [...], Reykjavík,

„fyrir fíkniefnalagabrot, með því að hafa aðfaranótt sunnudagsins 6. ágúst 2006, verið með í vörslum sínum 1,08 grömm af amfetamíni og 0,63 grömm af tóbaksblönduðu hassi í bifreiðinni [...], sem lagt hafði verið við skemmti- og veitingastaðinn Sjallann, Geislagötu 14, Reykjavík.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 1,98 grömmum af hassi, sem lögreglan lagði hald á og tilgreint er í efnaskrá nr. 9.919, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út þann 11. október sl. og birt ákærða 17. sama mánaðar. Við þingfestingu málsins þann 18. október sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála. Í verknaðarlýsingu ákæru er veitingastaðurinn Sjallinn við Geislagötu sagður vera í Reykjavík en ekki á Akureyri. Með vísan til 1. mgr. 117. gr. laga nr. 19/1991 þykir þó, að þessu athuguðu, mega jafna útivist ákærða til játningar í máli, sbr. 1. mgr. 126. gr. laga nr. 19/1991, enda fer sú niðurstaða eigi í bága við gögn málsins. Telst sök ákærða því nægjanlega sönnuð og varðar við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði sjö sinnum hlotið refsingar fyrir brot á hegningarlögum, umferðarlögum og lögum um ávana- og fíkniefni. Þann 3. febrúar 2004 var ákærði dæmdur í 3 mánaða fangelsi, skilorðsbundið í 3 ár, fyrir þjófnað. Þann 21. september 2004 var hann dæmdur til greiðslu sektar fyrir umferðarlagabrot og sviptur ökurétti í 3 mánuði. Þá var hann dæmdur til greiðslu sektar fyrir fíkniefnalagabrot þann 30. mars 2005. Með broti sínu nú hefur ákærði rofið skilorð dómsins frá 3. febrúar 2004 en með vísan til 60. gr. almennra hegningarlaga nr. 19/1940 þykir mega ákveða ákærða refsingu sér í lagi fyrir þetta brot og láta skilorðsdóminn haldast. Þykir refsing ákærða hæfilega ákveðin kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Í ákæru er gerð krafa um upptöku fíkniefna en er hún hvorki í samræmi við verknaðarlýsingu ákærunnar né gögn málsins og er ákærði því sýknaður af henni, sbr. 117. gr. laga nr. 19/1991.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Ákærði skal sýkn af kröfu um upptöku fíkniefnis.
S-367/2006

Mál þetta, sem dómtekið var þann 18. október sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október sl., á hendur X, kt. 000000-0000, [...], Reykjavík,

„fyrir fíkniefnalagabrot, með því að hafa laugardagskvöldið 5. ágúst 2006, verið með í vörslum sínum 11,12 grömm af amfetamíni, þegar lögreglan hafði afskipti af honum við innganginn inn á tjaldstæði Íþróttarfélagsins Þórs við Skarðshlíð á Akureyri, en hluta af þessum efnum hafði ákærði tekið að sér að flytja inn á svæðið til að afhenda það óþekktum aðila inni á svæðinu.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 11,12 grömmum af amfetamíni, sem lögreglan lagði hald á og tilgreint er í efnaskrá nr. 10.019, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út þann 11. október sl. og birt fyrir ákærða 17. sama mánaðar. Við þingfestingu málsins þann 18. október sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot hans því nægjanlega sannað og varðar við tilgreind lagaákvæði í ákæruskjali.

Samkvæmt vottorði sakaskrár ríkisins var ákærði þann 3. júní 2005 dæmdur í 6 mánaða fangelsi, skilorðsbundið í 3 ár, fyrir þjófnað og fíkniefnalagabrot og sama dag gekkst hann undir sátt um greiðslu sektar fyrir fíkniefnalagabrot. Með broti því sem ákærði er nú dæmdur fyrir hefur hann rofið skilorð dómsins frá 3. júní 2005 en með vísan til 60. gr. almennra hegningarlaga nr. 19/1940 þykir mega dæma refsingu sér í lagi fyrir þetta brot en láta skilorðsdóminn haldast. Þykir refsing ákærða hæfilega ákveðin kr. 120.000- í sekt til ríkissjóðs og komi 8 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali ber að gera upptæk fíkniefni svo sem í dómsorði greinir.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 120.000- í sekt til ríkissjóðs og komi 8 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 11,12 grömmum af amfetamíni samkvæmt efnaskrá lögreglu nr. 10.019.
S-368/2006

Mál þetta, sem dómtekið var þann 6. nóvember sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október 2006, á hendur X, kt. 000000-0000, [...], Raufarhafnarhreppi,

„fyrir fíkniefnalagabrot, með því að hafa aðfaranótt laugardagsins 5. ágúst 2006, verið með í vörslum sínum 1,18 grömm af amfetamíni og 1,82 grömm af hassi, þegar lögreglan hafði afskipti af honum inni á veitingastaðnum Kjallaranum, Geislagötu 14 á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr., sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 1,18 grömmum af amfetamíni og 1,82 grömmum af hassi sem lögreglan lagði hald á og tilgreint er í efnaskrá nr. 10.008, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 18. október sl. og birt ákærða 31. s.m. Við þingfestingu málsins þann 6. nóvember sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot ákærða því nægjanlega sannað og varðar við tilgreind laga- og reglugerðarákvæði í ákæruskjali.

Samkvæmt vottorði sakaskrár ríkisins hlaut ákærði sekt fyrir fíkniefnalagabrot þann 25. apríl sl. Þykir refsing ákærða hæfilega ákveðin kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna. Með vísan til kröfugerðar ákæruvalds, gagna málsins og tilgreindra ákvæða í ákæruskjali ber að gera upptæk fíkniefni svo sem í dómsorði greinir.

Ekki liggja fyrir gögn um sakarkostnað í málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 1,18 grömmum af amfetamíni og 1,82 grömmum af hassi samkvæmt efnaskrá lögreglu nr. 10.008.

.
S-369/2006

Mál þetta, sem dómtekið var þann 18. október sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október sl., á hendur X, kt. 000000-0000, [...], Reykjavík,

„fyrir fíkniefnalagabrot, með því að hafa sunnudaginn 6. ágúst 2006, verið með í vörslum sínum 1,56 grömm af amfetamíni, þegar lögreglan handtók hann í bifreiðinni [...] á tjaldstæðinu við Hamra í Kjarnaskógi á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 1,56 grömmum af amfetamíni, sem lögreglan lagði hald á og tilgreint er í efnaskrá nr. 10.034, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út þann 11. október sl. og birt fyrir ákærða 17. sama mánaðar. Við þingfestingu málsins þann 18. október sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot hans því nægjanlega sannað og varðar við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði 11 sinnum hlotið refsingar fyrir brot á hegningarlögum, umferðarlögum og lögum um ávana- og fíkniefni. Var hann síðast dæmdur til greiðslu sektar fyrir umferðarlagabrot í febrúar 2003 og hefur ekkert fyrri brota ákærða bein áhrif við ákvörðun refsingar nú. Þykir refsing ákærða hæfilega ákveðin kr. 45.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali ber að gera upptæk fíkniefni svo sem í dómsorði greinir.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 45.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 1,56 grömmum af amfetamíni samkvæmt efnaskrá lögreglu nr. 10.034.
S-36/2006

Mál þetta, sem dómtekið var þann 9. júní s.l., er höfðað hér fyrir Héraðsdómi Norðurlands eystra með ákæruskjali lögreglustjórans á Akureyri, útgefnu þann 9. febrúar 2006, á hendur X, kt. 000000-0000:

„fyrir þjófnað, með því að hafa laugardagskvöldið 30. júlí 2005, stolið tvennum gallabuxum úr tískuvöruversluninni Gallerí, að Strandgötu 3 á Akureyri, en buxurnar voru að verðmæti samtals kr. 39.980,-.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar. “

Ákærði hefur hér fyrir dómi skýlaust játað brot sitt eins og því er í ákæru lýst og er sú játning í samræmi við gögn málsins. Telst brot hans því nægjanlega sannað og varðar það við tilgreint lagaákvæði.

Samkvæmt vottorði sakaskrár ríkisins hefur ákærði á árunum 2002-2005 hlotið fjóra dóma fyrir brot á lögum um ávana og fíkniefni og almennum hegningarlögum, m.a. fyrir auðgunarbrot, auk þess að hafa þann 3. mars 2002 undirgengist sátt lögreglustjórans í Reykjavík vegna brots á lögum um ávana og fíkniefni og þann 10. desember 2001 var ákæru á hendur honum frestað skilorðsbundið til tveggja ára, fyrir brot gegn almennum hegningarlögum.

Þann 22. desember 2003, var ákærði dæmdur fyrir brot gegn 244., 231., 244., sbr. 20. og 259. gr. almennra hegningalaga. Var ákærði dæmdur í 4 mánaða fangelsi, skilorðsbundið til tveggja ára.

Þann 4. mars 2005 var ákærði dæmdur fyrir brot gegn 1. mgr. 217. gr. almennra hegningarlaga og var fyrri skilorðsdómur þá tekinn upp og hlaut ákærði 6 mánaða fangelsi, skilorðsbundið til 2 ára.

Með brotinu sem hér er til umfjöllunar hefur ákærði rofið skilorð dómsins frá því í mars 2005 og ber því að taka upp dóminn sbr. 60. gr. almennra hegningarlaga nr. 19/1940 sbr. 7. gr. laga nr. 24/1999 og 7. gr. laga nr. 22/1995 og ákveða refsingu hans í einu lagi eftir reglum 77. gr. laganna. Þykir refsing hans nú hæfilega ákveðin 7 mánaða fangelsi. Eftir atvikum þykir rétt að fullnustu 5 mánaða þar af verði frestað og hún falli niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Enginn sakarkostnaður er í málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 7 mánuði, en fullnustu 5 mánaða af refsingunni skal frestað og skal sá hluti niður falla að liðnum 3 árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-370/2006

Mál þetta, sem dómtekið var þann 6. nóvember sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október 2006, á hendur X, kt. 000000-0000, [...], Hörgárbyggð,

„fyrir brot á lögum um lax- og silungsveiði, með því að hafa fimmtudaginn 18. maí 2006, verið að veiðum með tveimur silunganetum í sjó sunnan við bæ sinn [...] í Hörgárbyggð, þrátt fyrir bann við veiðum göngusilungs í sjó frá 15. maí til 15. ágúst ár hvert og fyrir að hafa ekki haft netin landföst.“

Er þetta talið varða við 4. mgr. og 7. mgr. 14. gr., sbr. C og D lið 104. gr. laga nr. 76, 1970 um lax- og silungsveiði, sbr. 2. gr. reglna nr. 261, 1996 um netaveiði göngusilungs í sjó og 1. gr. reglna nr. 373, 2004 um bann við netaveiði göngusilungs við Eyjafjörð og þess krafist að ákærði verði dæmdur til refsingar.

Fyrirkall í máli þessu var gefið út þann 11. október sl. og birt ákærða 17. s.m. Ákærði mætti hvorki við þingfestingu málsins þann 26. október sl. né við fyrirtöku þess þann 6. nóvember sl. og var málið þá dómtekið að kröfu sækjanda með vísan til 1. mgr. 126. gr. laga nr. 19/1991. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot ákærða nægjanlega sannað og varðar við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði ekki áður verið dæmdur til refsingar. Þykir refsing hans hæfilega ákveðin kr. 30.000- í sekt til ríkissjóðs og komi 2 daga fangelsi í stað sektarinnar verði hún eigi greidd innan 4 vikna.

Ekki liggja fyrir gögn um sakarkostnað í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 30.000- í sekt til ríkissjóðs og komi 2 daga fangelsi í stað sektarinnar verði hún eigi greidd innan 4 vikna.
S-373/2006

Mál þetta, sem dómtekið var þann 6. nóvember sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október 2006, á hendur X, kt. 000000-0000, [...], Reykjanesbæ,

„fyrir fíkniefnalagabrot, með því að hafa aðfaranótt föstudagsins 4. ágúst 2006, verið með í vörslum sínum 0,46 grömm af kókaíni, þegar lögreglan hafði afskipti af honum á tjaldstæði Íþróttafélagsins Þórs við Skarðshlíð á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr., sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,46 grömmum af kókaíni sem lögreglan lagði hald á og tilgreint er í efnaskrá nr. 9.966, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 26. október sl. og birt ákærða 1. nóvember. Við þingfestingu málsins þann 6. nóvember sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot ákærða því nægjanlega sannað og varðar við tilgreind laga- og reglugerðarákvæði í ákæruskjali.

Samkvæmt vottorði sakaskrár ríkisins var ákærði dæmdur í 30 daga fangelsi, skilorðsbundið í 2 ár, fyrir líkamsárás þann 2. apríl 2004. Þykir refsing ákærða hæfilega ákveðin kr. 45.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna. Með vísan til kröfugerðar ákæruvalds, gagna málsins og tilgreindra ákvæða í ákæruskjali ber að gera upptæk fíkniefni svo sem í dómsorði greinir.

Ekki liggja fyrir gögn um sakarkostnað í málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 45.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 0,46 grömmum af kókaíni samkvæmt efnaskrá lögreglu nr. 9.966.
S-385/2006

Mál þetta, sem dómtekið var þann 6. nóvember sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 6. október 2006, á hendur X, kt. 000000-0000,[...], Akureyri,

„fyrir nytjastuld og umferðarlagabrot, með því að hafa aðfaranótt laugardagsins 26. ágúst 2006, í heimildarleysi og undir áhrifum áfengis (1,86‰), ekið bifreiðinni [...] frá Fossagili 5 á Akureyri og um götur í bænum, uns hann ók bifreiðinni út af veginum á Miðhúsabraut vestan við Skautahöllina á Akureyri.

Telst þetta varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956 og 1. mgr., sbr. 3. mgr. 45. gr., sbr. 1. mgr. 100. gr. umferðarlaga nr. 50, 1987, sbr. lög nr. 48, 1997.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. og 102. gr. nefndra umferðarlaga sbr. lög nr. 44, 1993 og lög nr. 84, 2004.“

Ákærði kom fyrir dóminn við þingfestingu málsins þann 6. nóvember sl. og viðurkenndi brot sín eins og þeim er í ákæru lýst. Er játning hans í samræmi við gögn málsins og þykja brot hans því nægjanlega sönnuð og varða við tilgreind lagaákvæði í ákæruskjali. Að framangreindu virtu þykja efni til að leggja dóm á málið á grundvelli 125. gr. laga nr. 19/1991 um meðferð opinberra mála.

Samkvæmt vottorði sakaskrár ríkisins gekkst ákærði undir sátt um greiðslu sektar fyrir ýmis umferðarlagabrot þann 26. júlí 2005 og var hann sviptur ökurétti í 5 mánuði frá 8. september 2005. Þykir refsing ákærða nú hæfilega ákveðin kr. 150.000- í sekt til ríkissjóðs og komi 10 daga fangelsi í stað sektarinnar verði hún eigi greidd innan 4 vikna frá birtingu dómsins. Með vísan til 101. gr. og 102. gr. umferðarlaga nr. 50/1987, sbr. 18. gr. laga nr. 66/2006, ber að svipta ákærða ökurétti í 1 ár frá birtingu dómsins að telja.

Í málinu liggur fyrir sakarkostnaður vegna töku blóðsýnis og rannsóknar þess, alls kr. 17.892- og ber samkvæmt 1. mgr. 165. gr. laga nr. 19/1991 að dæma ákærða til greiðslu hans.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 150.000- í sekt til ríkissjóðs og komi 10 daga fangelsi í stað sektarinnar verði hún eigi greidd innan 4 vikna frá birtingu dóms þessa að telja.

Ákærði er sviptur ökurétti í 1 ár frá birtingu dómsins.

Ákærði greiði kr. 17.892- í sakarkostnað.
S-402/2006

Mál þetta, sem dómtekið var þann 6. nóvember sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 20. október 2006, á hendur X, kt. 000000-0000, [...], Akureyri,

„fyrir fíkniefnalagabrot, með því að hafa aðfaranótt föstudagsins 9. júní 2006, verið með í vörslum sínum 1,84 grömm af amfetamíni í fangelsi lögreglunnar á Akureyri og fyrir að hafa verið með 0,93 grömm af hassi á heimili sínu.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr., sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 1,84 grömmum af amfetamíni og 0,93 grömmum af hassi sem lögreglan lagði hald á og tilgreint er í efnaskrám nr. 9.382, 9.383 & 9.384 samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 20. október sl. og birt ákærða 4. nóvember sl. Við þingfestingu málsins þann 6. nóvember sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991. Þykir mega jafna útivist ákærða til játningar hans í máli, sbr. téða lagagrein, enda fer sú niðurstaða eigi í bága við gögn málsins. Telst brot ákærða því nægjanlega sannað og varðar við tilgreind laga- og reglugerðarákvæði í ákæruskjali.

Samkvæmt vottorði sakaskrár ríkisins hefur ákærði tvisvar hlotið sektir fyrir umferðarlagabrot og einu sinni fyrir tollalagabrot. Þykir refsing ákærða hæfilega ákveðin kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna. Með vísan til kröfugerðar ákæruvalds, gagna málsins og tilgreindra ákvæða í ákæruskjali ber að gera upptæk fíkniefni svo sem í dómsorði greinir.

Ekki liggja fyrir gögn um sakarkostnað í málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 50.000- í sekt til ríkissjóðs og komi 4 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 1,84 grömmum af amfetamíni og 0,93 grömmum af hassi samkvæmt efnaskrám lögreglu nr. 9.382, 9.383 og 9.384.